|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL ŽEMĖS SKLYPO BRASTOS G. 22A, KAUNE, DETALIOJO PLANO KOREGAVIMO** | |
| ........................ Nr. ......................... | |
| Kaunas | |

Vadovaudamasis Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 2, 5, 6 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 318.4.5.2, 318.4.5.3 papunkčiais, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9 punktu, atsižvelgdamas į Kauno miesto savivaldybės administracijos direktoriaus 2020 m. gegužės 20 d. įsakymą Nr. A-1587 „Dėl įgaliojimų suteikimo Kauno miesto savivaldybės administracijos direktoriaus pavaduotojui Pauliui Kerui“ ir UAB „YIT Lietuva“ prašymą, gautą 2021 m. birželio   
16 d., reg. Nr. 70-1-1102, siekdamas, kad būtų pakeisti žemės sklype Brastos g. 22A, Kaune, suplanuotos teritorijos naudojimo reglamentai (leistinas užstatymo aukštingumas), nustatyti papildomi suplanuotos teritorijos naudojimo reglamentai:

1. O r g a n i z u o j u Kauno miesto savivaldybės administracijos direktoriaus 2018 m. birželio 22 d. įsakymu Nr. A-2140 „Dėl žemės sklypų Brastos g. 22, 22A, 24, Kaune, detaliųjų planų keitimo patvirtinimo“ patvirtinto žemės sklypo (kadastro Nr. 1901/0046:56) Brastos g. 22A, Kaune (detaliajame plane žemės sklypas Nr. 1), ir pakoreguoto Kauno miesto savivaldybės administracijos direktoriaus 2018 m. rugsėjo 21 d. įsakymu Nr. A-3173 „Dėl Kauno miesto savivaldybės administracijos direktoriaus 2018 m. birželio 22 d. įsakymo Nr. A-2140 „Dėl žemės sklypų Brastos g. 22, 22A, 24, Kaune, detaliųjų planų keitimo patvirtinimo“ pakeitimo“ detaliojo plano koregavimą teritorijų planavimo proceso inicijavimo pagrindu.

2. P a v e d u Miesto planavimo ir architektūros skyriui parengti teritorijų planavimo proceso inicijavimo sutartį dėl 1 punkte nurodyto detaliojo plano koregavimo.

3. Šis įsakymas per vieną mėnesį nuo informacijos apie jį gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Paulius Keras |